Takim SHBA-Kanada-Meksikë për bashkëpunim rajonal
Udhëheqësit diskutuan për fuqizimin e marrëdhënieve, pas tronditjeve nga rezultati i referendumit britanik dhe sulmit në Stamboll
Udhëheqësit e Shteteve të Bashkuara, Kanadasë dhe Meksikës, u takuan në Ottawa, me synimin për të fuqizuar bashkëpunimin ekonomik dhe të sigurisë, në një kohë kur Bashkimi Europian, po ndjen plasaritje. Planet e Britanisë për t’u larguar nga blloku dhe sulmi terrorist në Turqi, e mjegulluan takimin e së mërkurës në kryeqytetin kanadez, ku tre udhëheqësit biseduan për një integrim më të madh mes vendeve të tyre. Takimi i njohur si “Tre miqtë”, është i pari i këtij lloji që organizohet nga kryeministri kanadez Justin Trudeau, i cili tha se ky ishte takimi i fundit për presidentin Obama në postin e tij: tha ai. Shtetet e Bashkuara, Kanadaja dhe Meksika janë anëtare të Marrëveshjes për Tegtinë e Lirë të Amerikës Veriore, ((NAFTA)), të cilën e kundërshtojnë një pjesë e amerikanëve. Kandidati republikan për president Donald Trump është zotuar se do ta rinegociojë marrëveshjen nëse zgjidhet dhe ndoshta do të vendosë largimin prej saj. Presidenti Obama pranoi se ka shqetësime legjitime lidhur me pabarazinë sociale për shkak të globalizimit, por ai shtoi se tërheqja nga marrëveshjet tregtare nuk është përgjigja e duhur. tha Presidenti Obama. Presidenti tha se britanikët, të cilët votuan për t’u larguar nga Bashkimi Europian, përsëri vazhdojnë të duan të kenë qasje në tregun e lirë, por ata thjesht nuk duan të kenë detyrimet që shoqërojnë këtë proces. Ai tha se epoka e prodhimit industrial shumë fitimprurës, për të cilën një numër i madh amerikanësh kanë nostalgji, është minuar nga zhvillimi i teknologjisë. Të tre udhëheqësit e dënuan sulmin e së martës në Stamboll. Presidenti meksikan Enrique Pena Nieto tha se Meksika dhe Shtetet e Bashkuara bashkëpunojnë ngushtë për të parandaluar sulme të ngjashme në vendet e tyre. - tha presidenti meksikan. Në fjalimin që mbajti mbëmë në Parlamentin e Kanadasë, Presidenti Obama theksoi se marrëdhënia amerikano-kanadeze është e qëndrueshme, në një kohë kur Bashkimi Europian është tronditur nga rezultati i referendumit britanik për daljen nga organizata dhe në kushtet kur Kina ka marrëdhënie të tensionuara me fqinjët e vet në Detin e Kinës Jugore.